text: La festa de les paelles de la Fira d'Onda es consolida amb una multitudinària participació
  Vall d'Alba activa una nova edició de Compra a Casa per a impulsar el comerç local per Nadal
  La plaça de Santa Maria es convertirà en Mercat Nadalenc durant el pont a Peníscola
  Compra a Casa 2020 arranca el divendres 4 de desembre i es prorrogarà fins al 4 de gener de 2021.
  Els visitants al mercat trobaran productes d'artesania, joguets, decoració, alimentació, moda o accessoris.
  El regidor de Festes participa en l'acte que acull el Palau de la Festa amb les mesures sanitàries davant la covid-19.
  La festa de les paelles de la Fira d'Onda es consolida amb una multitudinària participació
  Més de 130 reines i dames d'altres anys participen per primera vegada en l'ofrena de flors a la patrona pel 150 aniversari de la Fira d'Onda.
  La ciutat d'Onda ha viscut un intens dia festiu amb una gran participació en els diferents actes programats per al dia d'avui. Tant els xiquets com adults han pogut gaudir de variades activitats festives, culturals i musicals. Les novetats introduïdes per al dia d'avui han sigut tot un èxit i han atret a un major nombre de visitants.
  Al matí, xiquets i xiquetes onders dels diferents col·legis juntament amb la Reina infantil i la seua Cort d'Honor, la Banda Jove de la Unió Musical Santa Cecília i associacions han omplert els carrers d'Onda de color i alegria amb les seues originals disfresses en el cercavila, que ha estat ambientat amb la festa infantil de Scura Splats i l'espectacle La mar de B.
  Ja al migdia s'ha celebrat la festa de les paelles, que enguany ha sigut tot un èxit de participació, ja que al voltant de 700 persones han acudit a cuinar i menjar les seues paelles a l'aparcament del pavelló Víctor Cabedo, sumant 200 persones més que l'any anterior. Aquest augment ha sigut gràcies a la posterior actuació de l'orquestra New Limite, que el consistori ha afegit com a novetat en la programació, amb l'objectiu de tornar a atraure als onders a aquesta jornada gastronòmica de germanor. La festa s'ha allargat durant tota la vesprada amb els ritmes musicals d'aquesta formació.
  Posteriorment, dins de la celebració del 150 aniversari de la Fira d'Onda, més de 130 reines i dames d'honor al llarg de la història de la Fira han participat en la tradicional, multitudinària i emotiva ofrena de flors a la patrona de la localitat, Nostra Senyora de l'Esperança. En ella també han acudit la Junta de Festes, autoritats i les penyes de la ciutat. Mentre que la nit estarà amenitzada amb l'actuació musical de Tennessee & Onda Big Band.
  Per a matí tornen els actes taurins amb l'exhibició de vaques i bous braus. Els xiquets tornaran a ser protagonistes amb activitats infantils i un musical; a més, tindrà lloc el 'Sopar de Fira' de les penyes, amb la novetat d'una mascletà nocturna. Per als interessats en la música, demà continuen les actuacions musicals amb Jotajaibers, DJ o la Festa 10 FM.